Mlynárikovité

Mlynárikovité (lat. Pieridae Duponchel, 1835) sú čeľaď motýľov z taxónu Ditrysia a kyjotykadlové motýle, do ktorej patria druhy motýľov, ktoré priraďujeme k najhojnejším na svete. 

Mlynárikovitých motýľov je na svete opísaných v rámci celej čeľade okolo 1100 druhov. Slovenské rodové mená znejú mlynárik (podčeľade Dismorphiinae a Pierinae) alebo menej často žltáčik (podčeľaď Coliadinae).

Je to skupina úhľadných motýľov, ktoré patria zvyčajne k druhom stredne veľkým, až väčším. Tieto motýle mávajú zaokrúhlené krídla, ktoré bývajú bielej, žltej, alebo pomarančovo oranžovej farby. V tropických oblastiach sa vyskytujú druhy, ktoré majú krídla tmavé, dokonca celkom čierne s pestrejšími škvrnami a páskami. Pestré sfarbenie krídel u niektorých druhov tejto čeľade spôsobujú pigmenty – farbivá, ktoré bývajú odpadové produkty vlastnej látkovej výmeny jedincov (metabolizmu). Veľmi premenlivou skupinou žltáčikov je rod Colias Fabricius, 1807. Pri viacerých druhoch tohoto rodu boli opísané mnohé odchýlky, zemepisné rasy a individuálne formy. Dosť výrazný býva sezónny dimorfizmus (odlišné sfarbenie jednotlivých generácií), pretože väčšina druhov má do roka 2 až 3 generácie. 

Motýle tejto čeľade sa vyskytujú na najrôznejších lokalitách – zastihneme ich na lúkách, poliach, v stepných oblastiach i vysoko v horách. V najvyšších polohách veľhôr sa vyskytujú mnohokrát i celkom tmavé formy. Vajíčka týchto motýľov majú vretenovitý tvar, obyčajne sú biele, alebo nažltnuté. Húsenice bývajú štíhleho tvaru, pomerne riedko ochlpené, obyčajne bledozelenej, alebo žltozelenej farby, niekedy i s tmavšou kresbou. Kukly mlynárikov, podobne ako napr. vidlochvostov, sú koncom zadočka opreté o podklad a upevnené hodvábnym opaskom okolo tela do zvislej polohy. Kukla sa u väčšiny druhov podobá rastlinnému útvaru – listu, alebo kvetu. Maximum druhov tejto čeľade sa vyskytuje v Strednej a Južnej Amerike a Afrike. 

Mnohé druhy tejto čeľade migrujú, ale tento jav je u nich dosiaľ veľmi málo preskúmaný. 

Na území Slovenska bolo opísaných v rámci tejto čeľade 20 druhov, z ktorých sú niektoré veľmi hojné, iné pomerne zriedkavé, až enormne vzácne. Časť druhov z tejto čeľade motýľov je hojná a zaraďujeme ju medzi škodcov. Iné druhy sú podľa Vyhlášok Ministerstva životného prostredia druhmi chránenými. 

 Systém 
Toto je systém podľa Tree of Life 03/2007 (posledné uvedené referencie 2006):

 podčeľaď Pseudopontiidae:
 Pseudopontia paradoxa
 podčeľaď Dismorphiinae - v slovenčine rodové meno mlynárik:
 rod Dismorphia Hübner, 1816
 rod Enantia Hübner, 1819
 rod Leptidea Billberg, 1820
 rod Lieinix Gray, 1832 
 rod Moschoneura Butler, 1870
 rod Patia Klots, 1933
 rod Pseudopieris Godman et Salvin, 1890
 podčeľaď Coliadinae - v slovenčine rodové meno žltáčik:
 ?rod Abaeis Hübner, 1819
 rod Anteos Hübner, 1819
 rod Aphrissa Butler, 1873 
 rod Catopsilia Hübner, 1819
 rod Colias Fabricius, 1807
 rod Dercas Doubleday, 1847
 rod Eurema Hübner, 1819
 rod Gandaca Moore, 1906 
 rod Gonepteryx Leach, 1815 
 rod Kricogonia Reakirt, 1863 
 rod Leucidia Doubleday, 1847 
 rod Nathalis Boisduval, 1836
 rod Phoebis Hübner, 1819 
 ?rod Prestonia Schaus, 1920
 rod Pyrisitia Butler, 1870
 ?rod Rhabdodryas Godman, Salvin, 1889
 rod Terias Swainson, 1821
 rod Teriocolias Roeber, 1909
 rod Zerene Hübner, 1819
 podčeľaď Pierinae - v slovenčine rodové meno mlynárik:
 rod Leptosia Hübner, 1818
 rod Elodina C. & R. Felder, 1865
 skupina Anthocharidini - zaraďované aj ako samostatná podčeľaď Anthochorinae
 rod Anthocharis Boisduval, Rambur, Duméril et Graslin, 1833
 rod Euchloe Hübner, 1819
 rod Zegris Boisduval, 1836
 rod Eroessa Doubleday, 1847
 rod Cunizza Grote 1900
 rod Hesperocharis Felder, 1862
 rod Mathania Oberthür, 1890
 skupina Colotini:
 rod Hebomoia Hübner, 1819
 rod Colotis Hübner, 1819
 rod Nepheronia Butler, 1870
 rod Pareronia Bingham, 1907
 rod Gideona Klots, 1933
 rod Pinacopteryx Wallengren, 1857
 rod Eronia Hübner, 1823
 rod Ixias Hübner, 1819
 ?rod Calopieris Aurivillius, 1898
 skupina Pierini:
 rod Belenois Hübner, 1819
 rod Dixeia Talbot, 1932
 podskupina Appiadina:
 rod Saletara Distant, 1885
 rod Appias Hübner, 1819
 podrod Catophaga
 podrod Glutophrissa
 podrod Phrissura
 ?podrod Appias
 podrod Hiposcritia
 rod Aoa de Nicéville, 1898
 podskupina Pierina:
 ?rod Sinopieris Huang, 1995
 ?rod Mesapia Gray, 1856
 rod Ascia Scopoli, 1777
 rod Ganyra Billberg 1820
 rod Tatochila Butler, 1870
 rod Theochila Field 1958
 rod Pierphulia Field, 1958
 ?rod Piercolias Grote, 1903
 rod Hypsochila Ureta, 1955
 rod Infraphulia Field, 1958.
 rod Phulia Herrich-Schäffer, 1867
 rod Talbotia Bernardi 1958
 rod Pieriballia Klots, 1933
 rod Itaballia Kaye, 1904
 rod Perrhybris Hübner, 1819
 rod Baltia Moore, 1878
 rod Pontia Fabricius, 1807
 †rod Miopieris
 rod Leptophobia Butler, 1870
 rod Pieris Schrank, 1801
 †rod Stolopsyche
 ?rod Gleniia Klots 1933
 ?Reliquia santamarta Ackery 1975
 podskupina Aporiina:
 rod Aporia Hübner, 1819
 rod Archonias Hübner, 1825
 rod Catasticta Butler, 1870
 rod Cepora Billberg, 1820
 †rod Coliates
 rod Delias Hübner, 1819
 rod Eucheira Westwood, 1834
 rod Charonias Roeber, 1908
 rod Leodonta Butler, 1870
 rod Leuciacria Rothschild et Jordan, 1905
 rod Melete Swainson, 1831
 rod Mylothris Hübner, 1819 – vrátane Pseudomylothris
 rod Neophasia Behr, 1869
 †rod Oligodonta
 rod Pereute Herrich-Schäffer, 1867
 rod Prioneris Wallace, 1867

 Na území Slovenska sa vyskytuje nasledujúcich 20 druhov tejto čeľade 

 mlynárik rezedový - Pontia daplidice Linnaeus, 1758 
 mlynárik hrachorový - Leptidea sinapis Linnaeus, 1758 
 mlynárik Realov - Leptidea reali Reissinger, 1989 
 mlynárik východný - Leptidea morsei Fenton, 1881 
 mlynárik žeruchový - Anthocharis cardamines Linnaeus, 1758 
 mlynárik kapustový - Pieris brassicae Linnaeus, 1758 
 mlynárik repový - Pieris rapae Linnaeus, 1758 
 mlynárik repkový - Pieris napi Linnaeus, 1758 
 mlynárik horský - Pieris bryoniae Hübner, 1806 
 mlynárik ovocný - Aporia crataegi Linnaeus, 1758 
 mlynárik Mannov - Pieris mannii Mayer, 1851 
 žltáčik ranostajový - Colias hyale Linnaeus, 1758 
 žltáčik podkovkový - Colias alfacariensis Ribbe, 1905 (= Colias australis) 
 žltáčik vičencový - Colias crocea Fourcroy, 1785 
 žltáčik lucernový (= žltáčik stepný) - Colias erate Esper, 1805 
 žltáčik kozincový - Colias chrysotheme Esper, 1781 
 žltáčik zanoväťový - Colias myrmidone Esper, 1781 
 žltáčik čučoriedkový - Colias palaeno Linnaeus, 1758 
 žltáčik vikový (= žltáčik alpský) - Colias phicomone Esper, 1780
 žltáčik rešetliakový - Gonepteryx rhamni Linnaeus, 1758

 Iné projekty